สอบถามคุณค่ะ เดือนที่แล้วหนูมีเพศสัมพันธ์ช่วงไข่ตก มีโอกาสที่จะตั้งครรภ์มั้ย พอดีเดือนนี้ประจำเดือนเคลื่อนค่ะ อยากทราบว่าเราจะสามารถตรวจครรภ์ได้ตอนไหนคะ
สวัสดีค่ะการมีเพศสัมพันธ์ช่วงไข่ตกคือประมาณวันที่ 14 ของรอบเดือน โดยเริ่มนับวันแรกจากการมีประจำเดือนนั้น ทำให้มีโอกาสตั้งครรภ์ได้สูงกว่าช่วงอื่นของรอบเดือนค่ะ ดังนั้นถ้ามีเพศสัมพันธ์ที่ไม่ได้ป้องกันในช่วงนี้ มีโอกาสตั้งครรภ์ได้ค่ะแต่อย่างไรก็ตามถ้าหลังจากนั้นประจำเดือนมาแล้ว แม้จะคลาดเคลื่อนไปบ้าง แต่ลักษณะคล้ายเลือดประจำเดือน น่าจะเป็นสัญญาณว่าไม่ได้ตั้งครรภ์ ยกเว้นเป็นเลือดออกจากสาเหตุอื่นเช่น แท้ง ท้องนอกมดลูก การติดเชื้อในอวัยวะอุ้งเชิงกรานสตรี เนื้องอกมดลูกหรือปากมดลูก เป็นต้นการตรวจการตั้งครรภ์นั้นสามารถซื้อชุดตรวจการตั้งครรภ์ทางปัสสาวะมาตรวจเองได้ ให้ผลบวกได้ตั้งแต่ 10-14 วันหลังมีการปฏิสนธิ หากไม่แน่ใจในผลตรวจหรือมีอาการผิดปกติอื่นๆระหว่างนี้เช่นเลือดออกผิดปกติทางช่องคลอด ปวดหน่วงท้องน้อย ควรปรึกษาสูตินรีแพทย์